Uredba Komisije (ES) št. 214/96

z dne 2. februarja 1996

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 3009/95 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jo določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi temeljnimi pravili blago, opisano v stolpcu 1 preglednice v prilogi k tej uredbi, uvrstiti v ustrezne oznake KN iz stolpca 2, in sicer iz razlogov, navedenih v stolpcu 3;

ker je sprejeto, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], spremenjene z Uredbo Komisije (EGS) št. 2454/93 [4], imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe;

ker Oddelek za tarifno in statistično nomenklaturo Odbora za carinski zakonik za izdelek št. 1 v priloženi preglednici ni podal mnenja v roku, ki ga je določil njegov predsednik;

ker so ukrepi, določeni v tej uredbi, v skladu z mnenjem Oddelka za tarifno in statistično nomenklaturo Odbora za carinski zakonik, kar zadeva proizvod št. 2 v priloženi preglednici,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se za obdobje treh mesecev lahko še naprej uporablja sklicevanje na zavezujoče tarifne informacije, ki so jih izdali carinski organi držav članic in niso v skladu z določbami te uredbe.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. februarja 1996

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 319, 31.12.1995, str. 1.

[3] UL L 302, 19.10.1992, str. 1.

[4] UL L 253, 11.10.1993, str. 1.

--------------------------------------------------

PRILOGA

Poimenovanje | Uvrstitev v oznako KN | Utemeljitev |

1 | 2 | 3 |

1.Vanilija v strokih, z rahlim vonjem po vaniliji in alkoholu, razrezana na kose, s povprečno vsebnostjo vanilina 0,14 mas. %, vsebnostjo sladkorja 0,6 mas. % in vsebnostjo alkohola 8,6 mas. %.Proizvod, iz katerega je bil ekstrahiran vanilin s pomočjo alkohola, se uporablja v živilsko predelovalni industriji, npr. pri proizvodnji sladoleda. | 09050000 | Uvrstitev opredeljujejo določbi splošnih pravil 1 in 6 za razlaganje kombinirane nomenklature in besedilo oznake KN 09050000. |

2.Pripravek v obliki šumečih tablet, pripravljen v embalaži za prodajo na drobno z navodili za uporabo in navedbo sestave, namenjen za uporabo kot tonik.Vsaka dvo gramska tableta vsebuje: arginin aspartat: 1 gpomožne snovi (citronska kislina, natrijev bikarbonat, natrijev karbonat, natrijev dihidrogen citrat, saharin natrij, oranžno rumena (E 110), koloidni silicij, aroma): 1 g | 21069092 | Uvrstitev opredeljujejo določbi splošnih pravil 1 in 6 za razlaganje kombinirane nomenklature, opomba 1(a) k Poglavju 30 in besedilo oznak KN 2106, 210690 in 21069092. Izdelek je dopolnilo k dnevni prehrani (glej tudi pojasnjevalne opombe HS k oznaki KN 2106). |

--------------------------------------------------